Dit was 'n koue, bewolkte wintersmiddag in Gordonsbaai, maar die twee met hulle sonnige geaardhede het dit na mooi weer laat voel. Ek het so 'n lekker tyd met hulle gehad! Dis so mooi om te sien hoe verlief hulle op mekaar is in afwagting op die babatjie wat kom, maar die mooiste van als is hoeveel pret hulle saam het en hoe maklik hulle mekaar laat lag. Dit laat elke foto straal al was daar nie 'n enkele sonstraal in sig nie! Dis voorwaar 'n baie gelukkige baba wat die twee as ouers gaan kry en ek kan nie wag om hom/haar ook een van die dae te ontmoet nie!